  Виталий Пронин Та вакытэ вуоно кандидатъёс асьсэ понна кинюртэмъёс бичаны кутскизы.18-тӥ мартэ Россилэсь Президентсэ быръёмы. Кунмылэн кивалтӥсез луон понна вожвылъяськыны мылкыд каре 67 адями. Россиысь Быръёнъёсъя валтӥсь комиссие (ЦИК-е) вуэм уведомлениос пӧлысь 46-ез - асьсэды асьсэос кандидатэ дэмлась адямиослэсь, 21-ез - партиослэсь. Россилэн Президентэз луыны мылкыд карисьёслэн быдэсак списоксы тодмо луоз 13-тӥ январе. Та вакытэ вуоно кандидатъёс асьсэ понна кинюртэмъёс бичаны кутскизы. Парламентэ пырись 4 партиос - «Единая Россия», КПРФ, ЛДПР но «Справедливая Россия» - сыӵе подписьёсты бичатэк но, кандидатъёссэс дэмланы быгато. Мукетъёсыз партиос со понна 100 сюрс кинюртэм бичано луозы, Россилэн котькуд субъектысьтыз тужгес троссэ - 2,5 сюрсэн. Нош асьсэос асьсэды дэмласьёс бичано луозы тужгес ӧжытсэ 300 сюрс кинюртэм, субъектлы быдэ 7 сюрс 500-лэсь трос медаз луы. Кинюртэмъёсты бичан йылпумъяськоз 31-тӥ январе. Нош 10-тӥ февральлы асьмеос тодом ини Россилэн Президентэз луон понна пусйиськем кандидатъёслэсь огъя списоксэс. 19-тӥ февральысен кутскоз иворъёсты вӧлмытон ёзъёсын агитация.Сергей ЗАХАРОВ  